**ПОЈЕДНОСТАВЉЕЊЕ ПОСТУПКА ИЗДАВАЊА ОДОБРЕЊА НА ИНВЕСТИЦИОНО УЛАГАЊЕ НА ПОЉОПРИВРЕДНОМ ЗЕМЉИШТУ У ДРЖАВНОЈ СВОЈИНИ**

|  |  |
| --- | --- |
| **Назив административног поступка** | Одобрење на инвестиционо улагање на пољопривредном земљишту у државној својини |
| **Шифра поступка** | 16.06.0001 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопровреде  Управа за пољопривредно земљиште |
| **Правни оквир којим је уређен административни поступак** | * Закон о пољопривредном земљишту („Сл. гласник РС“ бр. 62/2006, 65/2008-др. закон, 41/2009, 112/2015-55, 80/2017, 95/18-др закон) * Правилник о условима и поступку давања у закуп и на коришћење пољопривредног земљишта у државној својини („Сл. гласник РС“ број 6/2017, 111/2017, 18/2019) |
| **Прописи које треба променити/донети/укинутида би се спровеле препоруке** | 1) Правилник о условима и поступку давања у закуп и на коришћење пољопривредног земљишта у државној својини („Сл. гласник РС“ број 6/2017, 111/2017) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење привредним друштвима и другим правним лицима, на шта указује документација, коју привредни субјекат подноси, уз непоштовање обавезе прибављања података које издају други јавни органи, по службеној дужности. Правној несигурности привредних субјеката доприноси и то што поступак није довољно правно уређен. Надлежни орган такође не води евиденције о издатим одобрењима.  Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Такође, није омогућено подношење захтева и достављање акта надлежног органа подносиоцу захтева електронским путем, као ни адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
| |  |  |  |  |  |  | | --- | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | | **УКОЛИКО ЈЕ ОДГОВОР ДА, КОЈИХ** | | | **Да** | | **Не** | | **Прибављање података по службеној дужности и документација која се прибавља од странке** |  | | X |  | | | **Утврђивање правног основа и потребне документације** |  | |  |  | | | *Прописивање начина провере испуњености услова, документације и корака у поступку* | X |  | | | 1 | | **Образац административног захтева** |  | | | | | | *Увођење обрасца захтева* |  | | Х |  | | | **Документација** |  | | | | | | *Елиминација документације* |  | | X |  | | | **Подношење захтева и достављање акта надлежног органа подносиоцу захтева електронским путем** |  | | X |  | | | **Евиденције** |  | |  | | | | *Вођење евиденција и јавна доступност* |  | | X |  | | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   * **Документ 2: Уговор о закупу пољопривредног земљишта у државној својини**   Достављање овог документа захтева се од подносиоца захтева ради прибављања података о бројевима катастарских парцела, њиховим површинама и року закупа пољопривредног земљишта у државној својини. Како је једна од уговорних страна у овом уговору, дакле и један од издавалаца овог документа, управо Управа за пољопривредно земљиште, предлаже се прибављање података које се траже из овог документа, по службеној дужности, увидом у интерне евиденције Управе или од организационе јединице Управе, која поседује потребне податке.  Како би се ово омогућило, у обрасцу захтева потребно је навести специфичне податке неопходне за прибављање података по службеној дужности: подаци о уговорним странама из уговора, укључујући податке о имену и презимену, односно пословном имену, седишту односно адреси, ЈМБГу, односно матичном броју и ПИБ-у, предмету уговора и то бројевима катастарских парцела и катастарских општина и њихових површина и року закупа пољопривредног земљишта у државној својини, као и датум закључења уговора.   * **Документ 3,4 и 5: Допис централне јединице Агенције за реституцију који садржи прецизно изјашњење да парцеле, које су предмет захтева, нису предмет враћања по Закону**   Достављање овог документа захтева се од подносиоца захтева ради провере података о катастарском парцелама, за које је поднет захтев за инвестиционо улагање, да исте нису предмет враћања правним и физичким лицима по Закону о враћању одузете имовине и обештећењу ("Службени гласник РС", број: 72/11, 108/13, 142/2014 и 88/2015), Закону о враћању (реституцији ) имовине црквама и верским заједницама ("Службени гласник РС", број: 46/2006) и Закону о отклањању последица одузимања имовине жртвама холокауста које немају живих законских наследника ("Службени гласник РС", број: 13/2016). Издавалац свих ових докумената, која се могу издати као заједнички или појединачни документи, у односу на сваки од три наведена захтева, јесте Агенција за реституцију Републике Србије, те се предлаже прибављање потребних података по службеној дужности, од Агенције.  Прибављање података по службеној дужности се може спровести на један од следећих начина:   * Путем информационог система еЗУП на порталу е-Управа[[1]](#footnote-2), коришћењем тзв. сервиса 15 еЗУП-а (платформа за кореспонденцију између органа) за прибављање оних података чији увид још увек није обезбеђен постојећим базама података у еЗУП-у или * Путем имејл кореспонденције са Агенцијом за реституцију Републике Србије која поседује потребне податке. [[2]](#footnote-3)   Како би се ово омогућило, у обрасцу захтева је потребно од подносиоца захтева затражити неопходне информације о броју катастарске парцеле, катастарској општини и адреси на којој се налази земљиште које је предмет захтева.   * **Документ 7: Записник републичког пољопривредног инспектора**   Достављање овог документа захтева се од подносиоца захтева ради прибављања података о фактичком стању на терену за катастарске парцеле или делове парцела, површинама, укупној површини, које су предмет захтева, из чега се може видети фактичко стање пољопривредног земљишта и постојање инвестиције за коју се тражи одобрење. Издавалац овог документа јесте Пољопривредна инспекција Министарства пољопривреде, шумарства и водопривреде, те се предлаже прибављање записника по службеној дужности. Уколико је поступку издавања одобрења претходио поступак расписивања огласа за надметање, односно оцењивање писма о намерама од стране јединице локалне самоуправе, у којем се такође израђује овај записник, записник се прибавља од јединице локалне самоуправе.  Прибављање података по службеној дужности се може спровести на један од следећих начина:   * Путем информационог система еЗУП на порталу е-Управа[[3]](#footnote-4), коришћењем тзв. сервиса 15 еЗУП-а (платформа за кореспонденцију између органа) за прибављање оних података чији увид још увек није обезбеђен постојећим базама података у еЗУП-у или * Путем имејл кореспонденције са Пољопривредном инспекцијом Министарства пољопривреде шумарства и водопривреде или надлежном локалном самоуправом. [[4]](#footnote-5)   Како би се ово омогућило, у обрасцу захтева је потребно затражити информације о броју катастарске парцеле и катастарској општини, адреси на којој се налази земљиште које је предмет захтева, као и датуму вршења контроле на терену, односно датуму сачињавања записника, као и податке о надлежној пољопривредној инспекцији која је сачинила записник.  **За примену препорука за прибављање података по службеној дужности, није неопходна измена прописа, будући да, у складу са чланом 215. ЗОУП-а, одредбе закона и других прописа према којима се установљава обавеза за странку и другог учесника у поступку да органу достављају податке о чињеницама о којима се води службена евиденција, супротно одредбама чл. 9. и 103. овог закона, престају да важе истеком 90 дана од дана ступања на снагу овог закона.**   * 1. **Утврђивање правног основа и потребне документације**   ***Прописивање начина провере испуњености услова, документације и корака у поступку***  Како би се обезбедила потпуна правна сигурност привредних субјеката, предлаже се прописивање начина провере испуњености услова и документације, која се доставља приликом подношења захтева.  Потребно је подзаконским актом прецизирати да надлежни органи проверавају по службеној дужности:   * податке о потписаном уговору о закупу пољопривредног земљишта у државној својини; * податке да катастарске парцеле, за које је поднет захтев за инвестиционо улагање, нису предмет враћања правним и физичким лицима по прописима о враћању одузете имовине. * фактичко стање на терену за катастарске парцеле или делове парцела, површинама, укупној површини, које су предмет захтева из ког се може видети фактичко стање пољопривредног земљишта и постојање инвестиције за коју се тражи одобрење. * и друге податке потребне ради одлучивања.   Подзаконским актом је потребно прецизирати да се уз захтев подноси Елаборат потписан од стране закупца физичког лица, односно овлашћеног лица.“  **П**редлаже се прописивање корака у поступку, на следећи начин:   * Након утврђивања уредности поднетог захтева, Управа за пољопривредно земљиште доставља захтев локалној самоуправи и Агенцији за реституцију за прибављање података да катастарске парцеле, које су обухваћене захтевом за инвестиционо улагање, нису предмет повраћаја имовине. * Управа за пољопривредно земљиште доставља налог надлежној пољопривредној инспекцији за утврђивање постојећег стања у погледу начина коришћења пољопривредног земљишта које је предмет захтева за давање сагласности. * Надлежна пољопривредна инспекција доставља записник о утврђеном фактичком стању Управи за пољопривредном земљишту. * Управа за пољопривредно земљиште по потреби прибавља податке и од других органа. * Надлежно министарство односно Управа за пољопривредно земљиште издаје Одобрење на инвестиционо улагање на пољопривредном земљишту у државној својини.   **За примену ове препоруке, потребно је изменити и допунити Правилник о условима и поступку давања у закуп и на коришћење пољопривредног земљишта у државној својини („Сл. гласник РС“ број 6/2017, 111/2017, 18/2019).**   * 1. **Образац административног захтева**   ***Увођење обрасца захтева***  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева поступак (Назив, седиште, ПИБ, матични број, адреса електронске поште;   + Места за унос специфичних информација за конкретан поступак, укључујући и информације, потребне за прибављање података по службеној дужности (подаци о броју катастарских парцела и катастарској општини, адреси на којој се налази земљиште које је предмет захтева, број уговора о закупу земљишта у државној својини);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број * Омогућавање електронског попуњавања обрасца захтева и подношење захтева електронски, путем мејла.   **За примену ове препоруке, није неопходна измена прописа.**   * 1. **Документација**   ***Елиминација документације***   * **Документ 1: Захтев за давање одобрења за вршење инвестиционих радова**   Како се захтев за давање одобрења за вршење инвестиционих радова подноси у слободној форми, те како је дата препорука да се уведе образац захтева у стандардној форми (препоруке 3.3.), предлаже се елиминација документа захтева, како би се избегло двоструко оптерећивање привредног субјекта са истом сврхом.  **За примену ове препоруке, није потребна измена прописа**   * **Документ 6: Мишљење јединице локалне самоуправе**   С обзиром да мишљење јединице локалне самоуправе није нужно за доношење одлуке у поступку, са службеником је договорено да се предложи да се овај документ елиминише.  Ово из разлога што у 99% случајева, покретању поступка одобрења на инвестиционо улагање на пољопривредном земљишту у државној својини претходи поступак, у коме се шаље писмо о намерама јединици локалне самоуправе, која на основу писма о намерама даје предлог за покретање поступка надметања за закуп и инвестиционо улагање. давање предлога за поступак надметања представља суштински позитивно мишљење јединице локалне самоуправе да је инвестиција у њеном интересу, па није потребно да се суштински исто мишљење прибавља у овом поступку.  **За примену ове препоруке, није потребна измена прописа**   * 1. **Подношење захтева и достављање акта надлежног органа подносиоцу захтева електронским путем**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. Члан 40. Закона о електронској управи обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже се да се, до успостављања пуне функције електронског поступања преко портала еУправе, омогући подношењe захтева и достављање акта надлежног органа подносиоцу захтева електронским путем, преко званичног налога електронске поште надлежног органа. Захтев подносиоца са пратећом документацијом и акт надлежног органа морају бити потписани квалификованим електронским сертификатом.  За примену ове препоруке, потребно је успоставити систем електронске писарнице и одговарајућу инфраструктуру.  Електронско подношење захтева и достављање акта надлежног органа подносиоцу захтева ће омогућити привредном сектору уштеде у погледу времена и трошкова.  **За примену ове препоруке није потребна измена прописа.**   * 1. **Евиденције**   ***Вођење евиденција и јавна доступност***  Предлаже се да надлежни орган води регистар/евиденцију издатих аката  у електронском облику, у складу са чланом 10. Закона о електронској управи ("Службени гласник" РС, број 27/2018), којим се уводи обавеза свих органа да успостављају и воде регистре и евиденције у електронском облику. Такође, предлаже се да се регистар/евиденција учини доступним на интернет страници надлежног органа, након одобрења на вишем нивоу о објављивању података о издатим одобрењима.  Предлаже се да евиденција садржи податке о подносиоцу захтева – назив, адреса седишта, матични број и ПИБ, податке о броју катастарских парцела и катастарској општини, број уговора о закупу земљишта у државној својини, трајање уговора, врсти инвестиционог улагања на пољопривредном земљишту у државној својини, броју и датуму решења о одобрењу на инвестиционо улагање на пољопривредном земљишту у државној својини. Такође се предлаже се се сви наведени подаци учине јавно доступним.  Вођење евиденција предлаже се у отвореном, машински читљивом облику (база података).  Успостављена евиденција података треба да буде доступна на званичној веб презентацији министарства и на порталу отворених података <https://data.gov.rs/sr/discover/>.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ПРАВИЛНИК О ДОПУНАМА ПРАВИЛНИКА О УСЛОВИМА И ПОСТУПКУ ДАВАЊА У ЗАКУП И НА КОРИШЋЕЊЕ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ**  **Члан 1.**  У Правилнику о условима и поступку давања у закуп и на коришћење пољопривредног земљишта у државној својини („Сл. гласник РС“ број 6/2017, 111/2017, 18/2019), после члана 23. додаје се нови члан 23а:  „Јединица локалне самоуправе у поступку оцене писма о намерама заинтересованог лица за инвестиционо улагање у оквиру јавног огласа, из члана 23. став 1. тачка 5), по службеној дужности проверава, утврђује и прибавља:  1) податке да катастарске парцеле, за давање у закуп за инвестиционо улагање, нису предмет враћања правним и физичким лицима по прописима о враћању одузете имовине;  3) фактичко стање на терену за катастарске парцеле или делове парцела, површинама, укупној површини, из ког се може утврдити фактичко стање пољопривредног земљишта за давање у закуп за инвестиционо улагање и  4) друге податке потребне ради одлучивања који се могу прибавити службеним путем.“  После члана 29. додају се назив чланова и чланови 29а и 29б који гласе:  „ **б1) Поступак одoбрења на инвестиционо улагање на пољопривредном земљишту у државној својини**и  **Члан 29а**  Закупац, односно лице овлашћено од стране закупца подноси министарству захтев за одобрење на инвестиционо улагање на пољопривредном земљишту у државној својини.  Уз захтев за одобрење на инвестиционо улагање на пољопривредном земљишту у државној својини прилаже се елаборат из члана 25, став 2. овог правилника.  Министарство по службеној дужности проверава, утврђује и прибавља:  1) податке о потписаном уговору о закупу пољопривредног земљишта у државној својини проверава по службеној дужности;  2) податке да катастарске парцеле, за које је поднет захтев за инвестиционо улагање, нису предмет враћања правним и физичким лицима по прописима о враћању одузете имовине;  3) фактичко стање на терену за катастарске парцеле или делове парцела, површинама, укупној површини, које су предмет захтева, из ког се може утврдити фактичко стање пољопривредног земљишта и постојање инвестиције за коју се тражи одобрење и  4) друге податке потребне ради одлучивања.  **Члан 29б**  Министарство доставља захтев јединици локалне самоуправе и Агенцији за реституцију ради прибављања података из члана 29 а, став 3, тачка 2).  У случају подношења захтева из члана 29а, став 1. овог правилника, министарство даје налог надлежној пољопривредној инспекцији, према месту налажења пољопривредног земљишта, ради утврђивања фактичког стања пољопривредног земљишта и постојања инвестиције за коју се тражи одобрење.  Надлежна пољопривредна инспекција сачињава записник о утврђеном фактичком стању пољопривредног земљишта, који доставља министаству.  Министарство, по потреби, може прибављати и податке од других органа који воде службене евиденције или поседују податке који су од значаја за доношење одлуке по захтеву за одобрење на инвестиционо улагање на пољопривредном земљишту у државној својини.  По спроведеном поступку, министарство издаје одобрење на инвестиционо улагање на пољопривредном земљишту у државној својини.”  **Члан 2.**  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕГЛЕД ОДРЕДБИ**  **ПРАВИЛНИКА О УСЛОВИМА И ПОСТУПКУ ДАВАЊА У ЗАКУП И НА КОРИШЋЕЊЕ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ КОЈЕ СЕ ДОПУЊУЈУ**  ЧЛАН 23А  ЈЕДИНИЦА ЛОКАЛНЕ САМОУПРАВЕ У ПОСТУПКУ ОЦЕНЕ ПИСМА О НАМЕРАМА ЗАИНТЕРЕСОВАНОГ ЛИЦА ЗА ИНВЕСТИЦИОНО УЛАГАЊЕ У ОКВИРУ ЈАВНОГ ОГЛАСА, ИЗ ЧЛАНА 23. СТАВ 1. ТАЧКА 5), ПО СЛУЖБЕНОЈ ДУЖНОСТИ ПРОВЕРАВА, УТВРЂУЈЕ И ПРИБАВЉА:  1) ПОДАТКЕ ДА КАТАСТАРСКЕ ПАРЦЕЛЕ, ЗА ДАВАЊЕ У ЗАКУП ЗА ИНВЕСТИЦИОНО УЛАГАЊЕ, НИСУ ПРЕДМЕТ ВРАЋАЊА ПРАВНИМ И ФИЗИЧКИМ ЛИЦИМА ПО ПРОПИСИМА О ВРАЋАЊУ ОДУЗЕТЕ ИМОВИНЕ;  3) ФАКТИЧКО СТАЊЕ НА ТЕРЕНУ ЗА КАТАСТАРСКЕ ПАРЦЕЛЕ ИЛИ ДЕЛОВЕ ПАРЦЕЛА, ПОВРШИНАМА, УКУПНОЈ ПОВРШИНИ, ИЗ КОГ СЕ МОЖЕ УТВРДИТИ ФАКТИЧКО СТАЊЕ ПОЉОПРИВРЕДНОГ ЗЕМЉИШТА ЗА ДАВАЊЕ У ЗАКУП ЗА ИНВЕСТИЦИОНО УЛАГАЊЕ И  4) ДРУГЕ ПОДАТКЕ ПОТРЕБНЕ РАДИ ОДЛУЧИВАЊА КОЈИ СЕ МОГУ ПРИБАВИТИ СЛУЖБЕНИМ ПУТЕМ.  **Б1) ПОСТУПАК ОДOБРЕЊА НА ИНВЕСТИЦИОНО УЛАГАЊЕ НА ПОЉОПРИВРЕДНОМ ЗЕМЉИШТУ У ДРЖАВНОЈ СВОЈИНИ**  **ЧЛАН 29А**  ЗАКУПАЦ, ОДНОСНО ЛИЦЕ ОВЛАШЋЕНО ОД СТРАНЕ ЗАКУПЦА ПОДНОСИ МИНИСТАРСТВУ ЗАХТЕВ ЗА ОДОБРЕЊЕ НА ИНВЕСТИЦИОНО УЛАГАЊЕ НА ПОЉОПРИВРЕДНОМ ЗЕМЉИШТУ У ДРЖАВНОЈ СВОЈИНИ.  УЗ ЗАХТЕВ ЗА ОДОБРЕЊЕ НА ИНВЕСТИЦИОНО УЛАГАЊЕ НА ПОЉОПРИВРЕДНОМ ЗЕМЉИШТУ У ДРЖАВНОЈ СВОЈИНИ ПРИЛАЖЕ СЕ ЕЛАБОРАТ ИЗ ЧЛАНА 25, СТАВ 2. ОВОГ ПРАВИЛНИКА.  МИНИСТАРСТВО ПО СЛУЖБЕНОЈ ДУЖНОСТИ ПРОВЕРАВА, УТВРЂУЈЕ И ПРИБАВЉА:  1) ПОДАТКЕ О ПОТПИСАНОМ УГОВОРУ О ЗАКУПУ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ;  2) ПОДАТКЕ ДА КАТАСТАРСКЕ ПАРЦЕЛЕ, ЗА КОЈЕ ЈЕ ПОДНЕТ ЗАХТЕВ ЗА ИНВЕСТИЦИОНО УЛАГАЊЕ, НИСУ ПРЕДМЕТ ВРАЋАЊА ПРАВНИМ И ФИЗИЧКИМ ЛИЦИМА ПО ПРОПИСИМА О ВРАЋАЊУ ОДУЗЕТЕ ИМОВИНЕ;  3) ФАКТИЧКО СТАЊЕ НА ТЕРЕНУ ЗА КАТАСТАРСКЕ ПАРЦЕЛЕ ИЛИ ДЕЛОВЕ ПАРЦЕЛА, ПОВРШИНАМА, УКУПНОЈ ПОВРШИНИ, КОЈЕ СУ ПРЕДМЕТ ЗАХТЕВА, ИЗ КОГ СЕ МОЖЕ УТВРДИТИ ФАКТИЧКО СТАЊЕ ПОЉОПРИВРЕДНОГ ЗЕМЉИШТА И ПОСТОЈАЊЕ ИНВЕСТИЦИЈЕ ЗА КОЈУ СЕ ТРАЖИ ОДОБРЕЊЕ И  4) ДРУГЕ ПОДАТКЕ ПОТРЕБНЕ РАДИ ОДЛУЧИВАЊА.  **ЧЛАН 29Б**  У СЛУЧАЈУ ПОДНОШЕЊА ЗАХТЕВА ИЗ ЧЛАНА 29А, СТАВ 1. ОВОГ ПРАВИЛНИКА, МИНИСТАРСТВО ДОСТАВЉА ЗАХТЕВ ЈЕДИНИЦИ ЛОКАЛНЕ САМОУПРАВЕ И АГЕНЦИЈИ ЗА РЕСТИТУЦИЈУ РАДИ ПРИБАВЉАЊА ПОДАТАКА ИЗ ЧЛАНА 29 А, СТАВ 3, ТАЧКА 2).  МИНИСТАРСТВО ДАЈЕ НАЛОГ НАДЛЕЖНОЈ ПОЉОПРИВРЕДНОЈ ИНСПЕКЦИЈИ, ПРЕМА МЕСТУ НАЛАЖЕЊА ПОЉОПРИВРЕДНОГ ЗЕМЉИШТА, РАДИ УТВРЂИВАЊА ФАКТИЧКОГ СТАЊА ПОЉОПРИВРЕДНОГ ЗЕМЉИШТА И ПОСТОЈАЊА ИНВЕСТИЦИЈЕ ЗА КОЈУ СЕ ТРАЖИ ОДОБРЕЊЕ.  НАДЛЕЖНА ПОЉОПРИВРЕДНА ИНСПЕКЦИЈА САЧИЊАВА ЗАПИСНИК О УТВРЂЕНОМ ФАКТИЧКОМ СТАЊУ ПОЉОПРИВРЕДНОГ ЗЕМЉИШТА, КОЈИ ДОСТАВЉА МИНИСТАСТВУ.  МИНИСТАРСТВО, ПО ПОТРЕБИ, МОЖЕ ПРИБАВЉАТИ И ПОДАТКЕ ОД ДРУГИХ ОРГАНА КОЈИ ВОДЕ СЛУЖБЕНЕ ЕВИДЕНЦИЈЕ ИЛИ ПОСЕДУЈУ ПОДАТКЕ КОЈИ СУ ОД ЗНАЧАЈА ЗА ДОНОШЕЊЕ ОДЛУКЕ ПО ЗАХТЕВУ ЗА ОДОБРЕЊЕ НА ИНВЕСТИЦИОНО УЛАГАЊЕ НА ПОЉОПРИВРЕДНОМ ЗЕМЉИШТУ У ДРЖАВНОЈ СВОЈИНИ.  ПО СПРОВЕДЕНОМ ПОСТУПКУ, МИНИСТАРСТВО ИЗДАЈЕ ОДОБРЕЊЕ НА ИНВЕСТИЦИОНО УЛАГАЊЕ НА ПОЉОПРИВРЕДНОМ ЗЕМЉИШТУ У ДРЖАВНОЈ СВОЈИНИ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 33.226,78 РСД. Усвајање и примена препорука ће донети привредним субјектима годишње директне уштеде од 27.398,29 РСД или 225,27 ЕУР. Ове уштеде износе 82,46% укупних директних трошкова привредних субјеката у поступку.  Усвајањем административног поступка постижу се значајне уштеде у времену потребном за спровођење адмнистративног поступка  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка , смањењу документације за привредне субјекте. Препорукама се утиче на побољшање пословног амбијента. | |

1. *Предуслов за прибављање података путем е-ЗУП-а је приступање овом информационом систему, у складу са Упутством о примениУредбе о прибављању и уступању података о чињеницама о којима се води службена евиденција (http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/).* [↑](#footnote-ref-2)
2. *Предуслов за ову активност је поседовање е-налога електронске поште и електронског квалификованог сертификата овлашћеног службеног лица.*  [↑](#footnote-ref-3)
3. *Предуслов за прибављање података путем е-ЗУП-а је приступање овом информационом систему, у складу са Упутством о примениУредбе о прибављању и уступању података о чињеницама о којима се води службена евиденција (http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/).* [↑](#footnote-ref-4)
4. *Предуслов за ову активност је поседовање е-налога електронске поште и електронског квалификованог сертификата овлашћеног службеног лица.*  [↑](#footnote-ref-5)