**ПОЈЕДНОСТАВЉЕЊЕ ПОСТУПКА ИЗДАВАЊА САГЛАСНОСТИ НА ПРОМЕНУ НАМЕНЕ ПОЉОПРИВРЕДНОГ ЗЕМЉИШТА У СЛУЧАЈУ ОДЛАГАЊА ЈАЛОВИНЕ**

|  |  |
| --- | --- |
| **Назив административног поступка** | **Сагласност на промену намене пољопривредног земљишта у случају одлагање јаловине** |
| **Шифра поступка** | **16.06.0003** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за пољопривредно земљиште |
| **Правни оквир којим је уређен административни поступак** | 1) Закон о пољопривредном земљишту („Сл. гласник РС“ бр. 62/2006, 65/2008-др. закон, 41/2009, 112/2015, 80/2017 и 95/2018 – др. закон)  2) Закон о накнадама за коришћење јавних добара („Сл. гласник РС“ бр. 95/2018)  3) Правилник о дозвољеним количинама опасних и штетних материја у земљишту и води за наводњавање и методама њиховог испитивања (Сл. гласник РС“ бр. 23 од 18. марта 1994.) |
| **Прописи које треба променити /донети/укинути да би се спровеле препоруке** | 1. Закон о пољопривредном земљишту(„Сл. гласник РС“ бр. 62/2006, 65/2008-др. закон, 41/2009, 112/2015, 80/2017 и 95/2018 – др. закон) |
| **Рок за спровођење препорука** | Четврти квартал 2020. године. |
| 1. **КРАТАК ОПИС ПРОБЛЕМА** | |
| Анализом административног поступка и кроз разговоре са службеницима као и са привредом дошло се до закључка да овај административни поступак ствара административно оптерећење и трошкове привредним друштвима и другим правним лицима. Наиме, установљено је да након добијања сагласности на промену намене пољопривредног земљишта привредни субјект мора да поднесе још један захтев општинској, односно градској управи која решењем утврђује обавезу плаћања, као и висину накнаде за промену намене решењем. Надлежни орган такође не води евиденције о издатим актима. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Спровођење поступка кроз једношалтерски систем** | **Х** |  | **1.** | | Вођење евиденција и јавна доступност |  | X |  | | |
| 1. **ОБРАЗЛОЖЕЊЕ** | |
| **3.1. Спровођење поступка кроз једношалтерски систем**  Препорука је да привредни субјект више не подноси два захтева, један Министарству пољопривреде, шумарства и водопривреде и то Управи за пољопривредно земљиште и други јединици локалне самоуправе већ да се захтев са потребном документацијом подноси иницијално јединици локалне самоуправе. Након пријема захетева јединица локалне самоуправе се службеним путем обраћа Управи за пољопривредно земљиште и од ње у предвиђеном року добија Сагласност за промену намене пољопривредног земљишта и након тога наставља даље да поступа по захтеву, одређује висину накнаде и доноси решење о промени намене и утврђивању накнаде за промену намене обрадивог пољопривредног земљишта и коришћења у непољопривредне сврхе.  ***За примену ове препоруке је потребна измена* и допуна *Законa о пољопривредном земљишту(„Сл. гласник РС“ бр. 62/2006, 65/2008-др. закон, 41/2009, 112/2015, 80/2017 и 95/2018 – др. закон)***  **3.2 Вођење евиденција и јавна доступност**  Предлаже се да надлежни орган води регистар /евиденцију издатих аката у електронском облику, у складу са чланом 10. Закона о електронској управи ("Службени гласник" РС, број 27/2018), којим се уводи обавеза свих органа да успостављају и воде регистре и евиденције у електронском облику.  Предлаже се да евиденција издатих сагласности на промену намене пољопривредног земљишта у случају одлагање јаловине садржи податке о подносиоцу захтева – пословно име, адреса седишта, матични број ПИБ, број и датум решења о сагласности на промену намене пољопривредног земљишта у случају одлагање јаловине, број катастарске парцеле на којој се врши одлагање и кастарска општина, период одлагања. Такође се предлаже да се сви наведени подаци учине јавно доступним.  Вођење евиденција предлаже се у отвореном, машински читљивом облику (база података).  Успостављена електронска евиденција података треба да буде доступна на званичној веб презентацији министарства и на порталу отворених података <https://data.gov.rs/sr/discover/>.  ***За примену ове препоруке, није неопходна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА И ДОПУНАМА ЗАКОНА О ПОЉОПРИВРЕДНОМ ЗЕМЉИШТУ**  **Члан 1**  У Закону о пољопривредном земљишту („Сл. гласник РС“ бр. 62/2006, 65/2008-др. закон, 41/2009, 112/2015, 80/2017 и 95/2018 – др. закон), у члану 23. након става 2. додаје се став 3. који гласи:  „Коришћење обрадивог пољопривредног земљишта из става 1. овог члана може се дозволити само ако просторни план или план детаљне регулације то омогућава.“  **Члан 2**  Наслов изнад члана 24. и члан 24. мењају се тако да гласе: **„Поступак промене намене обрадивог пољопривредног земљишта**  **Члан 24**  Промена намене и утврђивање накнаде за промену намене обрадивог пољопривредног земљишта и коришћења у непољопривредне сврхе спроводи се у поступку пред органима надлежне општинске, односно градске управе.  Захтев за промену намене и утврђивање накнаде за промену намене обрадивог пољопривредног земљишта и коришћења у непољопривредне сврхе из члана 23. став 1. подноси се на обрасцу захтева, надлежној општинској, односно градској управи.“  Уз захтев из става 2. овог члана, инвеститор подноси:  1) пројекат рекултивације који обухвата парцеле у оквиру експолатационог поља и потврда о овереним билансним резервама минералних сировина;  2) доказ о праву коришћења обрадивог пољопривредног земљишта (уговор о закупу земљишта или други релевантан доказ) у случају ванкњижног власништва и  3) доказ о плаћеној административној такси.  Документација из става 3. овог члана доставља се у копији.  Пројекат рекултивације из става 3. тачка 1) овог члана обавезно садржи и податке о количинама и периоду експлоатације сировина.  Општинска, односно градска управа, по службеној дужности прибавља:   1. податке о власништву обрадивог пољопривредног земљишта уколико је подносилац захтева књижни власник одговарајуће парцеле, копију плана катастарске парцеле и извод из одговарајаћег планског документа о намени катастарске парцеле од Републичког геодетског завода; 2. сагласност Министарства надлежног за послове пољопривреде на промену намене обрадивог пољопривредног земљишта.   Образац захтева из става 2. овог члана прописује министар надлежан за послове пољопривреде у року од 90 дана од дана ступања на снагу овог закона.“  Члан 3.  После члана 24. додаје се наслов и нови члан 24а и 24б који гласе:  **„Поступак промене намене обрадивог пољопривредног земљишта**  **24а**  Општинска, односно градска управа обавезна је да одмах, а најкасније наредног дана по пријему захтева за промену намене обрадивог пољопривредног земљишта из члана 24. овог закона, достави министарству захтев са пројектом рекултивације обрадивог пољопривредног земљишта, a у случају експлоатације минералних сировина из члана 23. став 1. тачка 2) и потврду о овереним билансним резервама електронским путем.  Надлежна пољопривредна инспекција, по налогу министарства, излази на терен ради утврђивања постојећег стања у погледу начина коришћења земљишта, о чему саставља записник који доставља Министарству.  На основу достављене документације и записника надлежне пољопривредне инспекције, у року од 15 дана од дана пријема захтева и документације, Министарство доноси сагласност на промену намене пољопривредног земљишта из члана 23. став 1. и доставља га општинској, односно градској управи.  Општинска, односно градска управа у року од 30 дана од подношења захтева доноси решење о промени намене и утврђивању накнаде за промену намене обрадивог пољопривредног земљишта и коришћења у непољопривредне сврхе из члана 23. став 1.  На решење из става 4. овог члана може се изјавити жалба министарству.  **Промена намене необрадивог пољопривредног земљишта**  **Члан 24б**  На промену намене необрадивог пољопривредног земљишта, сходно се примењују одредбе чланова 23. до 24а. овог закона.“  Члан 4  Ступањем на снагу овог закона престаје да се примењује члан 46. став 2. Закона о накнадама за коришћење јавних добара („Сл. гласник РС“. број 95/2018).  **Члан 5.**  „Овај закон ступа на снагу осмог дана од дана објављивања у „Службеном гласнику Републике Србије.” | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕГЛЕД ОДРЕДБИ**  **ЗАКОНА О ПОЉОПРИВРЕДНОМ ЗЕМЉИШТУ КОЈЕ СЕ МЕЊАЈУ И ДОПУЊУЈУ**  **Изузетак забране коришћења обрадивог пољопривредног земљишта у непољопривредне сврхе**  Члан 23.  Обрадиво пољопривредно земљиште може да се користи у непољопривредне сврхе у следећим случајевима:  1) за подизање вештачких ливада и пашњака на обрадивом пољопривредном земљишту четврте и пете катастарске класе, као и за подизање шума без обзира на класу земљишта, по претходно прибављеној сагласности Министарства;  2) за експлоатацију минералних сировина (глине, шљунка, песка, тресета, камена и др.), односно извођење радова на одлагању јаловине, пепела, шљаке и других опасних и штетних материја на обрадивом пољопривредном земљишту на одређено време по претходно прибављеној сагласности Министарства и приложеном доказу о плаћеној накнади за промену намене обрадивог пољопривредног земљишта коју је решењем утврдила општинска, односно градска управа;  3) у другим случајевима ако је утврђен општи интерес на основу закона, уз плаћање накнаде за промену намене.  Коришћење обрадивог пољопривредног земљишта у случају из става 1. овог члана може се одобрити на одређено и неодређено време, осим за случајеве из става 1. тачка 2. овог члана.  КОРИШЋЕЊЕ ОБРАДИВОГ ПОЉОПРИВРЕДНОГ ЗЕМЉИШТА У СЛУЧАЈУ ИЗ СТАВА 1. ОВОГ ЧЛАНА МОЖЕ СЕ ДОЗВОЛИТИ САМО АКО ПРОСТОРНИ ПЛАН ИЛИ ПЛАН ДЕТАЉНЕ РЕГУЛАЦИЈЕ ТО ОМОГУЋАВА.  **~~Сагласност на промену намене обрадивог пољопривредног земљишта~~**  ~~Члан 24.~~  ~~Уз захтев за издавање сагласности на промену намене обрадивог пољопривредног земљишта инвеститор подноси Министарству:~~  ~~1) доказ о власништву, односно праву коришћења обрадивог пољопривредног земљишта за које се тражи сагласност;~~  ~~2) записник пољопривредног инспектора о постојећем стању у погледу начина коришћења обрадивог пољопривредног земљишта за које се тражи сагласност;~~  ~~3) доказ о плаћеној административној такси;~~  ~~4) пројекат рекултивације, ако се промена намене врши на одређено време из члана 23. став 1. тачка 2. овог закона и потврда о овереним билансним резервама минералних сировина.~~  **ПОСТУПАК ПРОМЕНЕ НАМЕНЕ ОБРАДИВОГ ПОЉОПРИВРЕДНОГ ЗЕМЉИШТА**  **ЧЛАН 24**  ПРОМЕНА НАМЕНЕ И УТВРЂИВАЊЕ НАКНАДЕ ЗА ПРОМЕНУ НАМЕНЕ ОБРАДИВОГ ПОЉОПРИВРЕДНОГ ЗЕМЉИШТА И КОРИШЋЕЊА У НЕПОЉОПРИВРЕДНЕ СВРХЕ СПРОВОДИ СЕ У ПОСТУПКУ ПРЕД ОРГАНИМА НАДЛЕЖНЕ ОПШТИНСКЕ, ОДНОСНО ГРАДСКЕ УПРАВЕ.  ЗАХТЕВ ЗА ПРОМЕНУ НАМЕНЕ И УТВРЂИВАЊЕ НАКНАДЕ ЗА ПРОМЕНУ НАМЕНЕ ОБРАДИВОГ ПОЉОПРИВРЕДНОГ ЗЕМЉИШТА И КОРИШЋЕЊА У НЕПОЉОПРИВРЕДНЕ СВРХЕ ИЗ ЧЛАНА 23. СТАВ 1. ПОДНОСИ СЕ НА ОБРАСЦУ ЗАХТЕВА, НАДЛЕЖНОЈ ОПШТИНСКОЈ, ОДНОСНО ГРАДСКОЈ УПРАВИ.  УЗ ЗАХТЕВ ИЗ СТАВА 2. ОВОГ ЧЛАНА, ИНВЕСТИТОР ПОДНОСИ:  1) ПРОЈЕКАТ РЕКУЛТИВАЦИЈЕ КОЈИ ОБУХВАТА ПАРЦЕЛЕ У ОКВИРУ ЕКСПОЛАТАЦИОНОГ ПОЉА И ПОТВРДА О ОВЕРЕНИМ БИЛАНСНИМ РЕЗЕРВАМА МИНЕРАЛНИХ СИРОВИНА;  2) ДОКАЗ О ПРАВУ КОРИШЋЕЊА ОБРАДИВОГ ПОЉОПРИВРЕДНОГ ЗЕМЉИШТА (УГОВОР О ЗАКУПУ ЗЕМЉИШТА ИЛИ ДРУГИ РЕЛЕВАНТАН ДОКАЗ) У СЛУЧАЈУ ВАНКЊИЖНОГ ВЛАСНИШТВА И  3) ДОКАЗ О ПЛАЋЕНОЈ АДМИНИСТРАТИВНОЈ ТАКСИ.  ДОКУМЕНТАЦИЈА ИЗ СТАВА 3. ОВОГ ЧЛАНА ДОСТАВЉА СЕ У КОПИЈИ.  ПРОЈЕКАТ РЕКУЛТИВАЦИЈЕ ИЗ СТАВА 3. ТАЧКА 1). ОВОГ ЧЛАНА ОБАВЕЗНО САДРЖИ И ПОДАТКЕ О КОЛИЧИНАМА И ПЕРИОДУ ЕКСПЛОАТАЦИЈЕ СИРОВИНА.  ОПШТИНСКА, ОДНОСНО ГРАДСКА УПРАВА, ПО СЛУЖБЕНОЈ ДУЖНОСТИ ПРИБАВЉА:   1. ПОДАТКЕ О ВЛАСНИШТВУ ОБРАДИВОГ ПОЉОПРИВРЕДНОГ ЗЕМЉИШТА УКОЛИКО ЈЕ ПОДНОСИЛАЦ ЗАХТЕВА КЊИЖНИ ВЛАСНИК ОДГОВАРАЈУЋЕ ПАРЦЕЛЕ, КОПИЈУ ПЛАНА КАТАСТАРСКЕ ПАРЦЕЛЕ И ИЗВОД ИЗ ОДГОВАРАЈАЋЕГ ПЛАНСКОГ ДОКУМЕНТА О НАМЕНИ КАТАСТАРСКЕ ПАРЦЕЛЕ ОД РЕПУБЛИЧКОГ ГЕОДЕТСКОГ ЗАВОДА; 2. САГЛАСНОСТ МИНИСТАРСТВА НАДЛЕЖНОГ ЗА ПОСЛОВЕ ПОЉОПРИВРЕДЕ НА ПРОМЕНУ НАМЕНЕ ОБРАДИВОГ ПОЉОПРИВРЕДНОГ ЗЕМЉИШТА.   ОБРАЗАЦ ЗАХТЕВА ИЗ СТАВА 2. ОВОГ ЧЛАНА ПРОПИСУЈЕ МИНИСТАР НАДЛЕЖАН ЗА ПОСЛОВЕ ПОЉОПРИВРЕДЕ У РОКУ ОД 90 ДАНА ОД ДАНА СТУПАЊА НА СНАГУ ОВОГ ЗАКОНА.  **ЧЛАН 24А**  ОПШТИНСКА ОДНОСНО ГРАДСКА УПРАВА ОБАВЕЗНА ЈЕ ДА ОДМАХ, А НАЈКАСНИЈЕ НАРЕДНОГ ДАНА ПО ПРИЈЕМУ ЗАХТЕВА ЗА ПРОМЕНУ НАМЕНЕ ОБРАДИВОГ ПОЉОПРИВРЕДНОГ ЗЕМЉИШТА ИЗ ЧЛАНА 24. ОВОГ ЗАКОНА, ДОСТАВИ МИНИСТАРСТВУ ЗАХТЕВ СА ПРОЈЕКТОМ РЕКУЛТИВАЦИЈЕ ОБРАДИВОГ ПОЉОПРИВРЕДНОГ ЗЕМЉИШТА, A У СЛУЧАЈУ ЕКСПЛОАТАЦИЈЕ МИНЕРАЛНИХ СИРОВИНА ИЗ ЧЛАНА 23. СТАВ 1. ТАЧКА 2) И ПОТВРДУ О ОВЕРЕНИМ БИЛАНСНИМ РЕЗЕРВАМА, ЕЛЕКТРОНСКИМ ПУТЕМ.  НАДЛЕЖНА ПОЉОПРИВРЕДНА ИНСПЕКЦИЈА, ПО НАЛОГУ МИНИСТАРСТВА, ИЗЛАЗИ НА ТЕРЕН РАДИ УТВРЂИВАЊА ПОСТОЈЕЋЕГ СТАЊА У ПОГЛЕДУ НАЧИНА КОРИШЋЕЊА ЗЕМЉИШТА, О ЧЕМУ САСТАВЉА ЗАПИСНИК КОЈИ ДОСТАВЉА МИНИСТАРСТВУ.  МИНИСТАРСТВО, У РОКУ ОД 15 ДАНА ОД ДАНА ПРИЈЕМА ЗАХТЕВА И ДОКУМЕНТАЦИЈЕ ОД ОПШТИНСКЕ ОДНОСНО ГРАДСКЕ УПРАВЕ, НА ОСНОВУ ДОСТАВЉЕНЕ ДОКУМЕНТАЦИЈЕ И ЗАПИСНИКА НАДЛЕЖНЕ ПОЉОПРИВРЕДНЕ ИНСПЕКЦИЈЕ, ДОНОСИ САГЛАСНОСТ НА ПРОМЕНУ НАМЕНЕ ПОЉОПРИВРЕДНОГ ЗЕМЉИШТА У СЛУЧАЈЕВИМА ИЗ ЧЛАНА 23. СТАВ 2. И ДОСТАВЉА ГА ОПШТИНСКОЈ, ОДНОСНО ГРАДСКОЈ УПРАВИ.    ОПШТИНСКА ОДНОСНО ГРАДСКА УПРАВА, У РОКУ ОД 30 ДАНА ОД ПОДНОШЕЊА ЗАХТЕВА, ДОНОСЕ РЕШЕЊЕ О ПРОМЕНИ НАМЕНЕ И УТВРЂИВАЊУ НАКНАДЕ ЗА ПРОМЕНУ НАМЕНЕ ОБРАДИВОГ ПОЉОПРИВРЕДНОГ ЗЕМЉИШТА И КОРИШЋЕЊА У НЕПОЉОПРИВРЕДНЕ СВРХЕ ИЗ ЧЛАНА 23. СТАВ 2.  НА РЕШЕЊЕ ИЗ СТАВА 4. ОВОГ ЧЛАНА МОЖЕ СЕ ИЗЈАВИТИ ЖАЛБА МИНИСТАРСТВУ.  **ПРОМЕНА НАМЕНЕ НЕОБРАДИВОГ ПОЉОПРИВРЕДНОГ ЗЕМЉИШТА**  **ЧЛАН 24Б**  НА ПРОМЕНУ НАМЕНЕ НЕОБРАДИВОГ ПОЉОПРИВРЕДНОГ ЗЕМЉИШТА, СХОДНО СЕ ПРИМЕЊУЈУ ОДРЕДБЕ ЧЛАНОВА 23 ДО 24А. ОВОГ ЗАКОНА.  **ЧЛАН 4.**  СТУПАЊЕМ НА СНАГУ ОВОГ ЗАКОНА ПРЕСТАЈЕ ДА СЕ ПРИМЕЊУЈЕ ЧЛАН 46. СТАВ 2. ЗАКОНА О НАКНАДАМА ЗА КОРИШЋЕЊЕ ЈАВНИХ ДОБАРА („СЛ. ГЛАСНИК РС“. БРОЈ 95/2018). | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 130.501,91 РСД. Усвајање и примена препорука ће донети привредним субјектима годишње директне уштеде од 14.708,10 РСД или 120,93 ЕУР. Ове уштеде износе 11,27% укупних директних трошкова привредних субјеката у поступку.  Усвајањем административног поступка постижу се значајне уштеде у времену потребном за спровођење адмнистративног поступка.  Препоруке ће допринети поједностављењу поступка за привредне субјекте, скраћењу рокова у поступку, смањењу документације, смањењу издатака. Препорукама се такође утиче на побољшање пословног амбијента. | |